Mandag eftermiddag forulykkede en 62-årig mand sammen med sin 55-årige hustru og deres knap to-årige barnebarn på Vilsundbroen mellem Thy og Mors. Ulykken skete angiveligt på grund af svigtende bremser i ægteparrets bil, og de endte med at kollidere med broklappen, der var på vej ned. Den lille dreng blev fløjet med helikopter til Aalborg universitetshospital, hvor han tirsdag formiddag afgik ved døden som følge af sine kvæstelser. Den 62-årige bedstefar har siden ulykken været i en yderst kritisk tilstand, mens den 55-årige bedstemor også er svært kvæstet, men uden for livsfare. Det var hende, der natten til tirsdag blev afhørt af politiet og kunne fortælle om de svigtende bremser. Torsdag er den 62-åriges tilstand uændret og Midt- og Vestjyllands Politi er derfor ikke kommet tættere på at finde frem til den præcise årsag til ulykken. Her mangler man stadig at få bilinspektørens rapport, der tidligst forventes at være klar i næste uge.

Referat:
Den 62-årige mand, der mandag forulykkede på Vilsundbroen sammen med sin hustru og deres et-årige barnebarn er stadig i kristisk tilstand.